Diari Oficial de la Generalitat Valenciana


Sumari del DOGV 3422, del 28-01-1999 (1998/11853)

ORDRE de 18 de setembre de 1998, de la Conselleria de Cultura, Educació i Ciència, per la qual s'autoritza la implantació anticipada de cicles formatius d'Arts Plàstiques i Disseny establits per la Llei Orgànica 1/1990, de 3 d'octubre, d'Ordenació General del Sistema Educatiu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3422

Data del DOGV
:   28-01-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11876


Data del document
:   18-09-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 18 de setembre de 1998, de la Conselleria de Cultura, Educació i Ciència, per la qual s'autoritza la implantació anticipada de cicles formatius d'Arts Plàstiques i Disseny establits per la Llei Orgànica 1/1990, de 3 d'octubre, d'Ordenació General del Sistema Educatiu. [1998/X11371]
  
El Reial Decret 986/1991, de 14 de juny, va aprovar el calendari d'aplicació de la nova ordenació del sistema educatiu. El Reial Decret 173/1998, de 16 de febrer (BOE del 17) que el modifica i completa, estableix en la nova redacció del article 50 que la formació específica de grau mitjà i de grau superior s'implantarà progressivament conforme a la consolidació de la reforma, autoritzant les administracions educatives perquè realitzen la implantació anticipada de cicles formatius d'Arts Plàstiques i Disseny en els centres docents que determinen en el seus respectius àmbits territorials.
  
Superada la fase d'experimentació dels cicles formatius d'Arts Plàstiques i Disseny autoritzada per les Ordres de 14 de febrer de 1991 (BOE del 22 de febrer de 1991) i de 4 de novembre de 1991 (BOE de 13 de novembre de 1991), resulta aconsellable iniciar durant el curs acadèmic 1998-99, en determinats centres, la implantació anticipada dels cicles formatius els títols i currículum dels quals ja ha sigut formalment establits pels respectius reials decrets.
  
Atés que el Reial Decret 986/91, de 14 de juny, faculta les administracions educatives a desenrotllar i establir totes les disposicions específiques necessàries per a la regulació de la implantació anticipada de cicles formatius d'Arts Plàstiques i Disseny i, tenint en compte que les Escoles d'Arts Aplicades i Oficis Artístics designades per la present Ordre reuneixen els requisits mínims que el Reial Decret 389/1992, de 15 d'abril, estableix per als centres que imparteixen els dits cicles formatius.
  
Per eixos motius, i fent ús de les atribucions assenyalades en l'article 35 de la Llei de Govern Valencià,
  
ORDENE
  
Primer
  
Autoritzar la implantació anticipada per al curs acadèmic 1998-99 dels cicles formatius de grau superior i de grau mitjà següents:
  
Escola d'Arts Aplicades i Oficis Artístics d'Orihuela:
  
Cicle formatiu de grau superior de Projectes i Direcció d'Obres de Decoració.
  
Cicle formatiu de grau superior de Fotografia Artística
  
Cicle formatiu de grau superior d'Arts Aplicades a la Pedra
  
Escola d'Arts Aplicades i Oficis Artístics d'Alacant
  
Cicle formatiu de grau superior de Projectes i Direcció d'Obres de Decoració
  
Cicle formatiu de grau superior de Gràfica Publicitària
  
Cicle formatiu de grau superior de Ceràmica Artística
  
Cicle formatiu de grau superior de Modelisme i Maquetisme
  
Cicle formatiu de grau mitjà d'Autoedició
  
Escola d'Arts Aplicades i Oficis Artístics d'Alcoi
  
Cicle formatiu de grau superior de Projectes i Direcció d'Obres de Decoració
  
Cicle formatiu de grau superior de Gràfica Publicitària
  
Cicle formatiu de grau superior d'Il·lustració
  
Cicle formatiu de grau mitjà d'Art Finalista de Disseny Gràfic
  
Escola d'Arts Aplicades i Oficis Artístics de València
  
Cicle formatiu de grau superior de Fotografia Artística
  
Escola d'Arts Aplicades i Oficis Artístics de Castelló
  
Cicle formatiu de grau superior de Projectes i Direcció d'Obres de Decoració
  
Cicle formatiu de grau superior de Ceràmica Artística
  
Segon
  
Els qui abans del curs acadèmic 1996/97 tingueren el títol de Batxillerat establit en la Llei Orgànica 1/ 1990, de 3 d'octubre, d'Ordenació General del Sistema Educatiu, en la modalitat d'Arts estaran exempts de realitzar la prova d'accés establida en els corresponents currículums, atés que quan varen cursar els ensenyaments que conduïen a aqueix títol, encara no s'havia determinat quines matèries del batxillerat permeten l'accés directe als cicles formatius de grau superior d'Arts Plàstiques i Disseny.
  
Tercer
  
Els alumnes que hagen de repetir totalment o parcialment el cicle formatiu experimental, una vegada aplicades les normes d'avaluació establides, es podran incorporar al cicle formatiu que els substituirà, segons les equivalències que determine la Conselleria de Cultura, Educació i Ciència i en les condicions que estableix el currículum aprovat pel que fa al nombre màxim de mòduls pendents per a la promoció dels curs.
  
Quart
  
La Direcció General d'Ordenació e Innovació Educativa i Política Lingüística i la Direcció General de Centres Docents disposaran allò que consideren oportú per a la interpretació i execució de la present ordre, la qual entrarà en vigor el dia següent al de la seua publicació al Diari Oficial de la Generalitat Valenciana.
  
València, 18 de setembre de 1998
  
El conseller de Cultura, Educació i Ciència,
  
FRANCISCO CAMPS ORTIZ